Zheng Junli

Zheng Junli (kinesisk: 鄭君里, pinyin: Zhèng Jūnlǐ; født 6. desember 1911 i Shanghai; død 23. april 1969) var en kinesisk skuespiller og filmregissør.

Zheng Junli ble født inn i en kantonesisk familie bosatt i Shanghai. Han begynte etter sin utdannelse ved Nanguo Art School som teaterskuespiller. Fra 1932 av var han ansatt som skuespiller av filmselskapet Lianhua. Han spilte i Sun Yus Wild Rose (1932), Loving Blood of the Volcano (1932) og The Big Road (1934), og sammen med Ruan Lingyu i Cai Chushengs New Women (1934).

Etter den annen japansk-kinesiske krig var han hovedsakelig filmregissør. Hans mest fremgangsrike filmer var Yi jiang chun shui xiang dong liu (regissert sammen med Cai Chucheng) med Bai Yang i hovedrollen, og anti-Kuomintang-filmen Crows and Sparrows. Etter den kommunistiske maktovertagelsen i 1949 foerble Zheng i Fastlands-Kina og redigerte flere filmer i noen år, blant annet filmbiografier om Nie Er og Lin Zexu. Hovedrolle i begge filmer hadde Zhao Dan.

 Referanser 

 Eksterne lenker 

 Om Crows and Sparrows
 Om DYi jiang chun shui xiang dong liu

Kategori:Kinesiske skuespillere
Kategori:Kinesiske filmregissører
Kategori:Personer fra Shanghai
Kategori:Stumfilmskuespillere